Tre måneder senere blev han tilbudt en stilling som organist ved Sankt Nikolaikirche i Kiel, hvilket førte til en heftig konflikt mellem de to byer. Myndighederne i Kiel formåede angiveligt at få Bruhns til at rejse til dem ved hjælp af et påskud,<ref>"''mittels gewisser Vorwände''"</ref> og han gik til på at tiltræde organistposten i Kiel tre uger senere. Da Husum by svarede med at love, at Bruhns som den eneste af byens organister skulle få sin årsløn forøget med 100 Taler til 500 Taler, valgte han at blive i byen. Byen fik nye fuldmægtige i 1691, og de nægtede de at give Bruhns den usædvanligt høje løn, som han var blevet lovet. Bruhns klagede til den gottopske hertug og fik medhold. Hertugen antydede i svarbrevet, at Bruhns havde økonomiske vanskeligheder.
Musik Biblioteks-_og_informationsvidenskab